Renegade (гульня)

**«Renegade»** () або **Nekketsu Kōha Kunio-kun** () — кампутарная гульня ў жанры Beat ’em up, распрацаваная Technos Japan Corporation і выдадзеная ў 1986 року. Гульня стала пачатковай у цэлай сэрыі кулачных баявікоў с прыметнікам Nekketsu. У Эўропе выдадзеная Taito пад назваю «Renegade».

Гульня ўсталявала асноўныя законы жанру beat ’em up: 4-хбаковы рух, сыстэма «рука-нага-захоп-скачок», розная ступень трываласьці супернікаў. Прысутнічае магчымасьць дабіваньня ворага, які ляжыць; надалей гэты прыём працягваў выкарыстоўвацца толькі ў сэрыі Nekketsu, а ў астатніх амаль не прымяняўся (за выняткам хіба Battletoads & Double Dragon).

## Гульнявы працэс
У кароткай застаўцы перад пачаткам гульні паказанае выкраданьне аднаго з школьных сяброў Куніё — Хіросі. Даведаўшыся пра выкраданьне сябра, Куніё выпраўляецца яго ратаваць. У адрозьненьне ад наступнае гульні Technos «Double Dragon», гульнявая прастора абмежаваная зонаю шырынёй у два экраны (плятформа мэтро, завань, алея, паркоўка і сховішча банды) і не пракручваецца пры перамяшчэньні.

На першай, другой і трэцяй стадыях гульні з чатырох гулец б’ецца супраць купкі злачынцаў, якая складаецца з двух розных тыпаў пэрсанажаў: адныя зь меншай колькасьцю пунктаў здароўя і мацнейшай атакай (звычайна ўзброеныя), другія з большым здароўем, слабейшай атакай і магчымасьцю хапаць гульца ззаду; у гэтым становішчы яго могуць атакаваць іншыя супернікі.

Калі застаюцца толькі тры супернікі (неістотна, колькі якіх тыпаў), да бойкі далучаецца іхні бос. Пасьля паразы боса астатнія злачынцы разьбягаюцца, і раўнд завяршаецца. Другая стадыя адрозьніваецца толькі тым, што пачынаецца з наезду бандытаў на матацыклах, якія спрабуюць наехаць на гульца; пасьля таго, як яны пераможаныя, зьяўляюцца звычайныя злодзеі. На трэцім узроўні злачынцамі зьяўляюцца жанчыны; іхняя правадырка — вельмі вялікая, і яе ня так проста паваліць на зямлю. На чацьвертым этапе злачынцы маюць нажы, якімі могуць забіць галоўнага пэрсанажа з аднаго ўдару. Калі гулец іх адолеў, ён уваходзіць у будынак на правым краі гульнявое зоны, дзе яго чакаюць яшчэ тры ўзброеныя нажамі гангстэры і бос зь пісталетам. Пасьля перамогі над ім асноўны пэрсанаж выходзіць з будынку, дзе ўратаваны Хіросі цісьне яму руку. Гульня пачынаецца зноўку з большай складанасьцю.

## Лякалізацыя
Пры пастаўцы «Renegade» на эўрапейскі і паўночна-амэрыканскі рынкі графіка была зьмененая ў бок больш «заходняга» стылю: хуліганы і байкеры ў «Kunio-kun» былі адпаведна шкалярамі-шкоднікамі, чальцамі басадзоку, сукебанкамі і якудзамі.

Замест сюжэту , дзе прадстаўнік камітэту пільнасьці выпраўляецца на выратаваньне сваёй сяброўкі, у заходняй вэрсіі школьнік Куніё ўратоўвае свайго сябра Хіросі. На пачатку кожнага ўзроўню бандзюкі зьбіваюць Хіросі перад школай, пасьля чаго Куніё кідаецца наўздагон. У японскай вэрсіі ўратаваная сяброўка Хіросі дае яму пацалунак.

## Успрыняцьце
У 1993 року вэрсія для ZX Spectrum заняла 48-е месца ў сьпісе 100 найлепшых гульняў усіх часоў па выніках апытаньня чытачоў і 48-е — па выніках галасаваньня часопісу «Your Sinclair».

## Працягі
Ocean Software выпусьціла два неафіцыйныя працягі да «Renegade»: «» і «Renegade 3: The Final Chapter». Яны выйшлі для ZX Spectrum, Commodore 64 і Amstrad CPC («Target: Renegade» дадаткова яшчэ й на NES).

Technos выпусьціла для Японіі яшчэ некалькі гульняў з Куніё ў галоўнай ролі: «Nekketsu Kōkō Dodgeball Bu», «Downtown Nekketsu Monogatari», «Nekketsu Kōkō Dodgeball Bu: Soccer Hen», «Bikkuri Nekketsu Shin Kiroku!» й іншыя, якія ня трапілі на замежныя рынкі. Пазьней Куніё стаў афіцыйным талісманам Technos Japan.

## Крыніцы

## Вонкавыя спасылкі
* «Renegade» на World of Spectrum
* «Renegade» у «Залі славы Amiga»
* «Renegade» на MobyGames

Катэгорыя:Гульні для Amiga
Катэгорыя:Гульні для Amstrad CPC
Катэгорыя:Гульні для Apple II
Катэгорыя:Гульні для Atari ST
Катэгорыя:Гульні для Commodore 64
Катэгорыя:Гульні для DOS
Катэгорыя:Гульні для Nintendo Entertainment System
Катэгорыя:Гульні для Sega Master System
Катэгорыя:Гульні для ZX Spectrum
Катэгорыя:Гульні Technos Japan Corporation
Катэгорыя:Кампутарныя гульні 1986 году
Катэгорыя:Кампутарныя гульні, распрацаваныя ў Японіі
Катэгорыя:Beat ’em up